section_heading: Radnja
paragraph_text: Lorraine odlazi u New Jersey kako bi potražila savjet od Tonyja i Juniora. Zajedno s Angelom Garepeom, Lorraine i Jason se sastaju s Tonyjem i Juniorom u uredu odvjetnika Harolda Melvoina kako bi razgovarali o problemu s New Yorkom. Lorraine kaže Tonyju kako je uplašena te da Johnny sada želi da mu izravno šalje novac. Jason pokuša nešto dodati, ali Lorraine ga ušutka riječima "muškarci pričaju". Tony pokuša riješiti problem preporučivši da New York formira trijumvirat šefova: Johnny, Carmine i Angelo. Angelo inzistira da ne želi raditi sa svim nakupljenim stresom kako je već u polumirovini. Junior zatim dodaje, "Zašto ga slušaš? On nikad nije imao izgleda postati sveučilišni sportaš!" Tony se nasmije, rekavši kako Junior ne zna što govori.